title: Erba (suterot)
text: Ticfira ke Aristide Saccard va seltbil nutir kimiskafa. Dace Caroline berikya ke Hamelin nope inafa fegalasa mempera tere zertur. Voxe va poruca nendar radimida Saccard kosmar da Saccard va memwedafe nazbeikye yoltkirafe gu Victor dikir. Wori kotcoba me tir draydesa numen Aristide va kakak dere dikir. Inafa vartuca va konak volnik koe eba al nekir, i va tulon lan yudaf omeltik isu kevlik : Gundermann. Inafa erbafa sopura dere zo rotplekud kiren ticfitison va namu, Saccard va intafa tegila luster ise dimluster. Bata rantapafa erbafa omava atitsur viele Gundermann poman gan yon delaf nik va tegila ke Tamef Omelt levdoler ise aun tegir numen namu akeoyer. Saccard va debala meoblion laturontar, ixalason va intafa bocafa erba, voxen namu ke tegila durulon atitsur, teyesison va megaks ke dirnuyus kaydemesik. Gu todlara zo koridar nume zo jizar. Gu alubdafa stolera zo lanzar. Eugène berye impavantason va tirka vezur numen gakeks gu divblira zo artazukar. Aristide va Franca ko Nederlanda bulur.